K. VALDEMĀRA IELA 2A, RĪGA, LV-1050, LATVIJA. TĀLRUNIS +371 67022300, E-PASTS INFO@BANK.LV, WWW.BANK.LV

Projekts (2. variants)

|  |  |
| --- | --- |
| [Datums] | Noteikumi Nr. \_\_\_\_\_ |

Rīgā

**Grozījumi Latvijas Bankas 2022. gada 19. decembra noteikumos Nr. 235 "Noteikumi par finanšu tirgus dalībnieku maksājumu apmēru un šo maksājumu aprēķināšanas un veikšanas kārtību"**

Izdoti saskaņā ar

Latvijas Bankas likuma 24. panta otro daļu un

Kolektīvās finansēšanas pakalpojumu likuma 16. panta otro daļu

1. Izdarīt Latvijas Bankas 2022. gada 19. decembra noteikumos Nr. 235 "Noteikumi par finanšu tirgus dalībnieku maksājumu apmēru un šo maksājumu aprēķināšanas un veikšanas kārtību" (Latvijas Vēstnesis, 2022, Nr. 248) šādus grozījumus:
   1. izteikt norādi, uz kāda likuma pamata izdoti noteikumi, šādā redakcijā:   
      "Izdoti saskaņā ar Latvijas Bankas likuma 24. panta otro daļu un Kolektīvās finansēšanas pakalpojumu likuma 16. panta otro daļu";
   2. svītrot 1. punktā vārdus "un segto obligāciju sabiedrības";
   3. aizstāt 2.2. apakšpunktā vārdu "mēneša" ar vārdu "ceturkšņa";
   4. izteikt 2.3.6. apakšpunktu šādā redakcijā:

"2.3.6. citā Eiropas Savienības dalībvalstī licencētai maksājumu iestādei, kura uzsākusi darbību Latvijā, – 7000 *euro* gadā;";

* 1. izteikt 2.4.5. apakšpunktu šādā redakcijā:

"2.4.5. citā Eiropas Savienības dalībvalstī licencētai elektroniskās naudas iestādei, kura uzsākusi darbību Latvijā, – 7000 *euro* gadā;";

* 1. izteikt 2.8. apakšpunktu šādā redakcijā:

"2.8. apdrošināšanas vai pārapdrošināšanas brokerim, citas dalībvalsts apdrošināšanas vai pārapdrošināšanas brokera filiālei Latvijā un ārvalsts apdrošināšanas vai pārapdrošināšanas brokera filiālei Latvijā – 0.7 procenti no pārskata gada atlīdzības par apdrošināšanas vai pārapdrošināšanas izplatīšanu, bet ne mazāk kā 150 *euro* un ne vairāk kā 1000 *euro* gadā;";

* 1. svītrot 2.9. apakšpunktā vārdus "kas aprēķināti, pamatojoties uz aktīvu vērtību attiecīgā kalendārā gada katra mēneša beigās";
  2. papildināt ar 2.10.1 apakšpunktu šādā redakcijā:

"2.10.1 valsts fondēto pensiju shēmas līdzekļu pārvaldītājam – 2000 *euro* par katru tā pārvaldījumā esošu valsts fondēto pensiju shēmas ieguldījumu plānu attiecīgā gada 31. decembrī;";

* 1. aizstāt 3. punktā vārdu "konkrētā" ar vārdu "konkrētais";
  2. izteikt 3.1. apakšpunktu šādā redakcijā:

"3.1. par katru kalendārā gada ceturksni līdz otrā attiecīgajam ceturksnim sekojošā mēneša 5. datumam;";

* 1. aizstāt 3.1.1. apakšpunktā vārdu "stāvokli" ar vārdiem "stāvokli (MBP)";
  2. papildināt 3.1.2. apakšpunktu aiz skaitļa "2.3.1." ar skaitli "2.3.2.";
  3. papildināt ar 3.1.9. apakšpunktu šādā redakcijā:

"3.1.9. segto obligāciju sabiedrībai – izmantojot informāciju par emitēto segto obligāciju atlikumu kalendārā gada ceturkšņa beigās nominālvērtībā, kas pieejama Latvijas Bankas uzturētajā emitentu un segto obligāciju programmu sarakstā;";

* 1. papildināt ar 3.2.3. apakšpunktu šādā redakcijā:

"3.2.3. šo noteikumu 2.3.4. un 2.4.3. apakšpunktā minētajai maksājumu iestādei un elektroniskās naudas iestādei – izmantojot statistiskos datus, ko attiecīgā maksājumu iestāde vai elektroniskās naudas iestāde sniegusi pārskatā par attiecīgā kalendārā gada peļņu vai zaudējumiem saskaņā ar Latvijas Bankas noteikumiem, kuri nosaka maksājumu iestādes un elektroniskās naudas iestādes darbību regulējošās prasības un statistisko datu sagatavošanas prasības;";

* 1. izteikt 3.3. apakšpunktu šādā redakcijā:

"3.3. reizi gadā līdz kalendārajam gadam sekojošā gada 28. februārim apdrošināšanas vai pārapdrošināšanas brokerim – izmantojot statistiskos datus, ko attiecīgais apdrošināšanas vai pārapdrošināšanas brokeris sniedzis pārskatā par attiecīgā kalendārā gada peļņu vai zaudējumiem; citas dalībvalsts apdrošināšanas vai pārapdrošināšanas brokera filiālei Latvijā un ārvalsts apdrošināšanas vai pārapdrošināšanas brokera filiālei Latvijā – izmantojot statistiskos datus, ko attiecīgā citas dalībvalsts apdrošināšanas vai pārapdrošināšanas brokera filiāle Latvijā un ārvalsts apdrošināšanas vai pārapdrošināšanas brokera filiāle Latvijā sniegusi pārskatā par saņemto atlīdzību par apdrošināšanas un pārapdrošināšanas izplatīšanu saskaņā ar Latvijas Bankas noteikumiem, kuri nosaka **apdrošināšanas vai pārapdrošināšanas brokeru, citu dalībvalstu un ārvalstu apdrošināšanas vai pārapdrošināšanas brokeru filiāļu** darbības pārskatu sagatavošanas prasības.";

* 1. izteikt 4. punktu šādā redakcijā:

"4. Finanšu tirgus dalībnieki, kuri nav minēti šo noteikumu 3. punktā, saskaņā ar Latvijas Bankas noteikumiem, kuri nosaka elektronisko informācijas apmaiņu ar Latvijas Banku, izmantojot nebanku statistikas sistēmu, iesniedz Latvijas Bankai šādu informāciju par savas darbības finansiālajiem rādītājiem:

* 1. par katru kalendārā gada ceturksni līdz attiecīgajam ceturksnim sekojošā mēneša 15. datumam:
     1. PEPP sniedzējs – informāciju par reģistrēto PEPP plānu vidējo aktīvu vērtību ceturksnī un reģistrēto PEPP plānu skaitu;
     2. šo noteikumu 2.15.1. apakšpunktā minētais licencētais alternatīvo ieguldījumu fondu pārvaldnieks – informāciju par tā pārvaldē esošo alternatīvo ieguldījumu fondu vidējo aktīvu apmēru ceturksnī, pamatojoties uz aktīvu vērtību attiecīgā kalendārā gada katra mēneša beigās;
     3. šo noteikumu 2.15.3. apakšpunktā minētais licencētais ārējais alternatīvo ieguldījumu fondu pārvaldnieks – informāciju par Latvijā sniegto alternatīvo ieguldījumu fondu pārvaldes pakalpojumu bruto ieņēmumiem ceturksnī;
     4. citā Eiropas Savienības dalībvalstī licencēta alternatīvo ieguldījumu fondu pārvaldnieka filiāle Latvijā – informāciju par Latvijā sniegto alternatīvo ieguldījumu fondu pārvaldes pakalpojumu bruto ieņēmumiem ceturksnī;
     5. citas Eiropas Savienības dalībvalsts ieguldījumu brokeru sabiedrības filiāle Latvijā un ārvalsts ieguldījumu brokeru sabiedrības filiāle Latvijā – informāciju par darījumu bruto ieņēmumiem ceturksnī;
  2. par katru kalendārā gada ceturksni līdz attiecīgajam ceturksnim sekojošā mēneša 10. datumam:
     1. regulētā tirgus organizētājs – informāciju par darījumu bruto ieņēmumiem kalendārajā ceturksnī;
     2. centrālais vērtspapīru depozitārijs – informāciju par darījumu bruto ieņēmumiem kalendārajā ceturksnī;
     3. kolektīvās finansēšanas pakalpojumu sniedzējs – informāciju par bruto ieņēmumiem, kas saistīti ar kolektīvās finansēšanas pakalpojumu sniegšanu, kalendārajā ceturksnī.";
  3. papildināt ar 4.1 punktu šādā redakcijā:

"4.1 Latvijas Banka, izmantojot šo noteikumu 4. punktā minētā finanšu tirgus dalībnieka iesniegto informāciju, sagatavo un nosūta tam rēķinu par aprēķināto maksājumu:

4.11. šo noteikumu 4.1.1., 4.1.2., 4.1.3., 4.1.4. un 4.1.5. apakšpunktā minētajam finanšu tirgus dalībniekam – par katru kalendārā gada ceturksni līdz attiecīgajam ceturksnim sekojošā mēneša 20. datumam;

4.12. šo noteikumu 4.2.1., 4.2.2. un 4.2.3. apakšpunktā minētajam finanšu tirgus dalībniekam – par katru kalendārā gada ceturksni līdz attiecīgajam ceturksnim sekojošā mēneša 15. datumam.";

* 1. izteikt 7. punktu šādā redakcijā:

"7. Finanšu tirgus dalībnieki aprēķināto maksājumu veic 10 darbdienu laikā pēc rēķina saņemšanas, maksājuma mērķī norādot rēķina numuru.";

* 1. svītrot 8. punktu;
  2. papildināt ar 13. punktu šādā redakcijā:

"13. Šo noteikumu, 4.1.1., 4.1.2., 4.1.3., 4.1.4., 4.1.5., 4.2.1., 4.2.2. un 4.2.3. apakšpunktā minētie finanšu tirgus dalībnieki maksājuma aprēķinu par 2023. gada 4. ceturksni veic un iesniedz Latvijas Bankai saskaņā ar šo noteikumu līdz 2023. gada 31. decembrim spēkā esošajā redakcijā paredzēto kārtību.";

* 1. svītrot 1., 2., 3., 4., 5., 6., 7., 8., 9., 10., 11., 12. un 13. pielikumu.

1. Noteikumi stājas spēkā 2024. gada 1. janvārī.

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |